xМонгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** **Товуусүрэн**  **Ургийн овог:** **Адуучин** **Нэр:**  **Саруул**  **Хүйс:** **Эмэгтэй**   |
| **1.2** | **Нэр дэвших тухай хүсэлт гаргаж буй албан тушаал** Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| **Шүүхийн Ерөнхий Зөвлөлийн шүүгч бус гишүүн**  |
| **1.3** | **Иргэний харьяалал**Монгол Улсын иргэн мөн үү/тийм эсхүл үгүй гэж бичих/. |
| **Тийм** |
| **1.4** | **Насны дээр хязгаар**Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| **Үгүй** |
| **1.5** | **Улс төрийн болон намын удирдах албан тушаал**Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| **Үгүй**  |
| **1.6** | **Шүүгчийн албан тушаал**Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй** |
| **1.7** | **Шүүхийн ерөнхий зөвлөлийн гишүүн**Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй** |
| **1.8** | **Шүүхийн сахилгын хорооны гишүүн**Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй** |
| **1.9** | **Шүүхийн захиргааны байгууллагын ажилтан**Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм** **2013.06.24-2013.08.22- Шүүхийн Ерөнхий Зөвлөл, Гадаад харилцааны хэлтсийн Даргын үүрэг гүйцэтгэгч,**  |
| **1.10** | **Хуульч**Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм** **2014.07.07-ны өдөр олгосон 2478 тоот Хуульчийн гэрчилгээ** |
| **1.11** | **Өмгөөлөгч**Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм** **2017.05.30-д олгосон 2509 тоот Өмгөөлөгчийн үнэмлэх** |
| **1.12** | **Прокурор**Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй**  |
| **1.13** | **Эрүүгийн хариуцлага**Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| **Үгүй** |
| **1.14** | **Сахилгын шийтгэл**Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| **Үгүй**  |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Шүүхийн захиргааны шинэчлэлийн хөтөлбөр Монгол улсад хэд хэдэн удаа хэрэгжиж байснаас энэ удаагийн буюу 2021.01.15-д батлагдсан Монгол улсын шүүхийн тухай хуулинд орсон холбогдох зохицуулалтууд томоохон эерэг үр дүн авчирхаар харагдаж байгаа юм. Ялангуяа Шүүхийн ерөнхий зөвлөлийн гишүүдийн тоог нэмж төлөөллийг олон талын оролцоотой болгосон, сонгон шалгаруулалтын үйл явц илүү нээлттэй болсон зэргийг дурдаж болно. Хэлэхэд энгийн боловч хэрэгжилтэндээ өндөр үр дүн авчирах эдгээр зохицуулалт нь шүүх засаглалын шинэчлэл, өөрчлөлтөд хувь нэмэр оруулах хүсэл, эрмэлзлэл бүхий эрх зүйч, хуульчдад өргөн боломж олгож байна. Миний хувьд ШЕЗ-ийн шүүгч бус орон тооны гишүүнд нэрээ дэвшүүлэх нь нэр төрийн хэрэг бөгөөд энэхүү шинэчлэлийг илүү үр дүнтэй хэрэгжихэд өөрийн мэргэжлийн ур чадвар, туршлагадаа басхүү найдаж сонгон шалгаруулалтад нэрээ дэвшүүлж байгаа болно. Шүүхийн ерөнхий зөвлөлийн гишүүний үндсэн чиг үүргүүдийн дотроос шүүгч сонгон шалгаруулах ажиллагааг шударга, боловсронгуй болгох нь эн түрүүний зорилт юм. Учир нь хамгийн сайн тогтолцоог ч авилгач, ёс зүйгүй хэн нэгэн хялбархан нурааж, муухай харагдуулж чаддаг бол хамгийн муу тогтолцоог өндөр ёс зүйтэй, чадвартай баг өөд нь татаж, өөрчлөх чадвартай гэдэгт би итгэдэг юм. Миний бие шүүгчийн сонгон шалгаруулалтад 3 удаа оролцож 2 удаа тэнцэж мөн шүүгч бэлтгэх сургалтад хамрагдаж байсны хувьд сонгон шалгаруулалтын явц, дүрэм журмыг хэрхэн шударга бөгөөд оновчтой зохион байгуулах талаар өөрийн гэсэн санал, дүгнэлттэй байдаг. Ялангуяа ирээдүйн шүүгчийг ёс зүйн хувьд хэрхэн зөв төлөвшсөн, шударга ёсны үнэлэмж нь бусадтай харьцуулахад хир бат суурьтай байна гэдгийг олж тогтоох нь мэргэжлийн ур чадварын шалгалтаас илүү хүнд, ярвигтай даалгавар юм. Учир нь эрх зүйн мэдлэг тогтоох шалгалтыг технологийн ололт амжилт, сайн боловсруулсан журам зэргийг ашиглан илүү шударга, зарчимтай явуулах боломж байдаг бол хувь хүний зан чанар шүүгч байх эсэхт дүгнэлт хийнэ гэдэг нэг удаагийн уулзалт, ярилцлага, ёс зүйн сэдвээр бодлого бодох зэргээр хялбар шийдэгдэхгүй юм. Миний хувьд шүүгчийг сонгон шалгаруулах ажиллагаанд тухайн нэр дэвшигчийн намтар түүхэнд холбогдох хэсэгт нийтийн сайн сайхны төлөө ямар бодитой зүйлд оролцож хувь нэмрээ оруулж байсанд илүү ач холбогдол өгөх нь зүйтэй гэж боддог. Ялангуяа байгаль орчны асуудлаар зөв байр суурьтай, итгэл үнэмшилтэй байх нь хуульч хүний мэргэжлийн болон ёс зүйн төлөвшлийг олон талаар илэрхийлж чадна. Монгол улсын үндсэн хуульд байгаль орчныг хамгаалахыг иргэний журамт үүрэг гэж заасан нь иргэний ёс зүйд итгэл хүлээлгэж нийтийн сайн сайхны төлөө үүрэг оногдуулсан цорын ганц, эрх зүйн хувьд маш өвөрмөц, Монголчуудын ёс заншил сэтгэлгээнд бүрнээ нийцсэн гүн гүнзгий утга учир бүхий зохицуулалт юм. Түүнчлэн, Үндсэн хуулиндаа бид эрүүл аюулгүй орчинд амьдрах эрхийг хүний үндсэн эрх, эрх чөлөө хэмээн тунхаглаад иргэдийн эрүүл аюулгүй орчинд амьдрах эрхийг баталгаажуулах нь төрийн бодлого гэж заасан байдаг. Ирээдүйн шүүгч онолын болон практик ач холбогдол бүхий дээрх гурван заалтыг хэрхэн ойлгож хүлээн авдаг, түүнд холбогдох асуудалд хэрхэн шударга хандаж чадах эсэх нь ёс зүйн хувьд үг, үйлдэл, итгэл үнэмшлийн зөрүүг олж харах нэг чухал сорил байж болох юм. Чухам энэ өнцгөөс ШЕЗ-ийн гишүүний хувьд хуульчдаас шүүгчийг сонгон шалгаруулах ажиллагааг илүү нухацтай, үр дүнтэй болгоход хичээн зүтгэнэ. ШЕЗ бүрэлдэхүүнд байгаа гишүүн бүр өөрсдийн гэсэн үзэл бодол, мэдлэг, хуримтлуулсан туршлагаараа шинэчлэлд хувь нэмрээ оруулах нь дамжиггүй. Дээр дурдсанчлан ёс зүйтэй шүүгчийг сонгон шалгаруулахад хүчин чармайлт тавьж ажиллахаас гадна өөрийн мэдлэг, туршлагад үндэслэн шүүхийн захиргааны байгууллагын гадаад хамтын ажиллагаа, олон улсын сайн туршлага судлах, монголын шүүхийн байгууллагыг олон улсад сурталчлахад хувь нэмрээ оруулан ажиллах болно. Миний бие олон улсын эрх зүйчээр төгссөний хувьд олон улсын эрх зүй, хүний эрхийн асуудлаар илүү анхаарч, ирсэн бөгөөд энэ чиглэлээр иргэний нийгмийн байгууллагууд, хуульчдын дунд нилээдгүй ажлыг зохион байгуулж ирсэн. Тухайлбал, хуульч-судлаачдын хамт үүсгэн байгуулсан “Түгээмэл Эрх Хөгжил” ТББ-ын хүрээнд 2014 оноос хойш АНУ, Япон, Солонгос, Австрали улсын нэр хүнд бүхий хуульчдыг урьж ирүүлэн Монголын хуульчдын холбоо, Шүүхийн ерөнхий зөвлөл, Монголын олон улсын арбитр, Хүний эрхийн Үндэсний Комисс, Нээлттэй нийгэм хүрээлэн, Амнести интэрнэшнл, Глоб интернэшнл, Монголын эмэгтэйчүүдийн сан зэрэг төрийн болон төрийн бус байгууллагуудтай хүний эрх, байгаль орчны чиглэлээр хурал, зөвлөгөөн, нөлөөллийн үйл ажиллагаанууд зохион байгуулж ирсэн туршлагатай. Шүүгч авилгалаас ангид хараат бус ажиллаж, амьдрах нөхцлөөр хангагдахаас гадна мэргэших, олон улсын гэрээ, конвенцийг ойлгож хэрэглэх чадвартай байна гэдэг нь хүний эрхийг хамгаалах суурь нөхцөл гэж үзэх бүрэн үндэстэй юм. Чухам ийм чадвартай шүүгчийн үйл ажиллагаа шүүхийн болон бусад асуудлаарх олон улсын хамтын ажиллагаанд Монгол улсын нэр хүнд өсөх, гадаадын хөрөнгө оруулагчид Монголын зах зээлд шударга өрсөлдөх итгэл нэмэгдэх зэрэг олон эерэг үр дүнг авчирах боломжтой. Энэ бүхэнд өөрийн орны шүүхийн тогтолцооны явж ирсэн түүхэн замналаа шүүн харж гадаад улсын сайн туршлагаар баяжуулж дэвшилтэт үзэл санаагаар шүүхийн шинэчлэлийг төгөлдөршүүлэх хэрэгцээ шаардлага бий. Үүнд гадаад хамтын ажиллагааны чиглэлээр гадаадын хүний эрхийн байгууллага, хууль зүйн сургууль, судалгааны байгууллагуудтай хамтран ажиллаж ирсэн миний туршлага, мэдлэг, ур чадвар бага боловч хувь нэмэр болно гэдэгт итгэлтэй байна.  |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол** Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| **2011- 2013** M.A (Улс төр)- Оснабрюкийн Их Сургууль, ХБНГУ **2010- 2012** LL.M (Хууль) Оснабрюкийн Их Сургууль, ХБНГУ**2001- 2006** LL.B (Олон улсын эрх зүйч) МУИС, Хууль Зүйн Сургууль**1992- 1996** B.A (Англи-Орос хэлний орчуулагч) Боловсрoлын Их Сургууль  |
| **3.2** | **Эрх зүйч мэргэжлээр ажилласан байдал**Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:-албан тушаалын нэр, ажлын газрын хаяг, ажилласан хугацаа; -ажлын байрны тодорхойлолтын гол агуулга;-удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| **2017.05-** одоог хүртэл Өмгөөлөгчийг ажлыг бие даан эрхэлж байна. -ажлын байрны тодорхойлолтын гол агуулга; Хуульчийн эрх зүйн байдлын тухай хуулийн 24 дүгээр зүйлд заасан дараах үйл ажиллагааг эрхлэн явуулдаг.  24.1.1.хууль зүйн асуудлаар амаар болон бичгээр лавлагаа, зөвлөгөө өгөх;24.1.2.хууль зүйн ач холбогдол бүхий баримт бичгийн эх боловсруулах, хянах, батлах;24.1.3.иргэн, хуулийн этгээдийн хүсэлтээр хууль тогтоомжид заасан хууль зүйн туслалцаа үзүүлэх, тэдний эрх, хууль ёсны ашиг сонирхлыг зохих байгууллагад төлөөлөх;24.1.4.нэхэмжлэл, хүсэлтийг шийдвэрлэх, хохирол барагдуулахад чиглэсэн аливаа зөвшилцөх, эвлэрүүлэх үйл ажиллагаа явуулах;24.1.5.шүүхэд хэрэг, маргаан хянан шийдвэрлэх ажиллагаанд үйлчлүүлэгчийн эрх, хууль ёсны ашиг сонирхлыг төлөөлөх, өмгөөлөгчөөр оролцох. **2013.06- 2013.08** Шүүхийн Ерөнхий Зөвлөл, Гадаад харилцааны хэлтсийн даргын үүрэг гүйцэтгэгч-ажлын байрны тодорхойлолтын гол агуулга;Шүүхийн захиргааны байгууллагын гадаад харилцаа хамтын ажиллагааг шинэ бүтэц, зохион байгуулалтад нийцүүлэн хөгжүүлэх бодлого, төлөвлөгөө боловсруулж танилцуулах, гадаад улс орны шүүхийн байгууллагуудтай харилцах холбоо тогтоох, хамтын ажиллагааг үргэлжлүүлэх, ШЕЗ дарга болон гишүүдийн гадаад айлчлал, шүүгчид гадаадад улсад албан ажил , сургалтаар явах зэрэгт бичиг баримтын болон визны асуудлыг хариуцан бэлтгэх **2009.04- 2010.01** Хуулийн Зөвлөх, GT’s Advocates ХХК*-ажлын байрны тодорхойлолтын гол агуулга* Эрх зүйн баримт бичгийн харьцуулалт болон тусгайлсан асуудлаар судалгаа хийх, хууль зүйн орчуулга хийх, хуулийн дүгнэлт шинжилгээг харилцагч байгууллагын хүсэлтээр хийх, IPO гаргах компанийн баримт бичгигт хяналт, санал, дүгнэлт хийх багт туслах *-удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;* **2007.04- 2009.03** Хуулийн Зөвлөх, GCE ХХК*- Ажлын байрны тодорхойлолтын гол агуулга:* Уул уурхайн салбарын холбогдох хууль тогтоомжид судалгаа, харьцуулалт хийх, хөдөлмөрийн хууль болон байгууулагын дотоод журмын хэрэгжилт, авулгүй ажиллагааны дүрмийг танилцуулж мөрдүүлэх, ажилчдын санал хүсэлт, гомдол шаардлагад хууль зүйн дүгнэлт хийх, шаардагдах эрх зүйн баримт бичгийн орчуулга хийх, шүүхэд төлөөлөх, |
| **3.3** | **Эрх зүйчээс бусад мэргэжлээр эрхэлсэн ажил** Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| **2019.12- одоо** Эко Соёл Сан, ТУЗ Тэргүүн **2019.04-2020.10** ТАН Эвсэл, холбоо харилцаа, санхүүжилт хариуцсан  ажилтан **2014.12- одоо**  Түгээмэл Эрх Хөгжил ТББ, ТУЗ Тэргүүн **1996.09- 1998.07** Боловсролын Их Сургууль, Гадаад Хэлний Сургууль, Англи хэлний багш |
| **3.4** | **Хууль зүйн өндөр мэргэшил**Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.-үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;-хэвлэгдсэн бол эх сурвалжийн ишлэл, түүний хуулбар. |
| * Хуулийн төсөл, судалгааны ажлын багт орж ажилласан байдал
1. Шүүхийн бус журмаар өр барагдуулах үйл ажиллагааны тухай хуулийн төслийг боловсруулах хэрэгцээ, шаардлагыг тандан судалсан судалгаа 2020 он, (ХЗДХЯ-ны захиалгаар)
2. Орон байртай байх эрх: Хот дахин төлөвлөлт-Газар, үл хөдлөх эд хөрөнгийн эрх шилжүүлэх асуудал, Бодлогын судалгаа 2020 он, (Эмнести Интернэшнлийн захиалгаар, хамтарсан судалгааны баг)
3. Улсын Их Хурлын Тамгын газар, НҮБ-ын Хөгжлийн хөтөлбөр, Швейцарын хөгжлийн агентлагийн хамтран хэрэгжүүлж буй “Монгол Улсын төлөөллийн байгууллагыг бэхжүүлэх нь” төслийн үр нөлөөний судалгаа (НҮБХХ-ийн захиaлгаар, Түгээмэл Эрх-Хөгжил ТББ, 2019 он)
4. Шүүгчийн эрх зүйн байдлын тухай хуулийн зарим зүйл заалтын хэрэгжилтийн үр нөлөөний судалгаа. (Шүүхийн Ерөнхий Зөвлөлийн захиалгаар, Түгээмэл Эрх-Хөгжил ТББ, 2019 он)
5. Үндсэн хуулийн цэцийн тухай хуулийн төсөл (Хууль зүйн яам, 2014-2015 он)
6. Архивын тухай хуулийн шинэчилсэн найруулгын төсөл (Архивын ерөнхий газар, Хууль зүйн яам, 2016-2018 он)
* Мэргэжлийн хүрээнд хэвлүүлсэн ном, өгүүлэл
1. Эрх зүй хэрэглэх арга зүй ном. Улаанбаатар, 2014 *(Хавсралт 1)*
2. Шүүгчийн хараат бус байдлыг хангах ба хадгалах асуудал” судалгааны өгүүлэл, Хууль дээдлэх ёс сэтгүүл, 2018 оны 11 дүгээрт
3. “Засаглах эрх мэдэл ба хөндлөнгийн хяналт” судалгааны өгүүлэл, ХЗҮХ-ээс эрхлэн гаргадаг “Үндсэн хууль ба эрх зүйт ёс” эмхтгэл. 2017 он 8 дахь дугаарт
4. “Олон улсын байгууллагын хариуцлагын асуудал, Сүүлийн үеийн хандлагын тойм” Шүүх эрх мэдэл сэтгүүлийн 2015 оны 01 дугаарт
 |
| **3.5** | **Мэргэжлийн холбоо, байгууллагын гишүүнчлэлийн талаар**Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.-Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана. -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| 1. **Хүний Эрхийн Форум- 2019 оноос хойш**
2. **Монголын хуульчдын холбоо- 2014.07.07-с хойш**

**Шүүхийн ёс зүйн хороонд нэрээ дэвшүүлэхээр 2018.05.21-д шүүхэд төлөөлөх эрх түдгэлзүүлэх өргөдөл гаргаж сонгон шалгаруулалт дуустал эрх түдгэлзэж байсан.** |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**-**Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.** **Ном:** 1. Legal English Translation Handbook: Commercial Transactions, (Редакторын баг) Улаанбаатар 2015,
2. Эрх зүй хэрэглэх арга зүй. (Зохиогч) Улаанбаатар 2014.

**Сонин, Сэтгүүл, Эмхтгэл:**1. „Шүүгчийн хараат бус байдлыг хангах ба хадгалах асуудал” судалгааны өгүүлэл, Хууль дээдлэх ёс сэтгүүл, 2018 оны 11 дүгээрт
2. “Засаглах эрх мэдэл ба хөндлөнгийн хяналт” судалгааны өгүүлэл, ХЗҮХ-ээс эрхлэн гаргадаг “Үндсэн хууль ба эрх зүйт ёс” эмхтгэл. 2017 он 8 дахь дугаарт *(Хавсралт 2)*
3. „CEDAW ба Cүүдэр илтгэл” судалгааны өгүүлэл, Хууль дээдлэх ёс сэтгүүл, 2017 оны 01 дугаарт
4. “Шүүх байгуулах тухай хуулиар гаргасан Үндсэн Хуулийн Цэцийн шийдвэрийн тухайд” нийтлэл, Өнөөдөр сонин 2015 оны 70 дугаарт
5. “Хувийн архивын баримт ба өмчлөх эрх” судалгааны өгүүлэл, Хууль дээдлэх ёс сэтгүүлийн 2014 оны 2 дугаарт
6. “Олон улсын байгууллагын хариуцлагын асуудал, Сүүлийн үеийн хандлагын тойм” Шүүх эрх мэдэл сэтгүүлийн 2015 оны 01 дугаарт, өгүүлэл зэрэг эрдэм шинжилгээний өгүүлэл болон орчуулгын бүтээл хэвлүүлсэн.
7. БНСУ-ын “Legislative Evaluation Research“. 2014 оны судалгааны товхимолд өгүүлэл нийтлүүлсэн.

**-Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.** *Ажлын тайлан* 1. Эко Соёл Сан үйл ажиллагааны тайлан 2019- 2020
2. Түгээмэл Эрх Хөгжил ТББ Үйл ажиллагааны тайлан 2014-2020 *(Хавсралт 3)*

*Хамтарсан судалгааны ажлууд:* 1. Улсын Их Хурлын Тамгын газар, НҮБ-ын Хөгжлийн хөтөлбөр, Швейцарын хөгжлийн агентлагийн хамтран хэрэгжүүлж буй “Монгол Улсын төлөөллийн байгууллагыг бэхжүүлэх нь” төслийн үр нөлөөний судалгаа Шүүхийн эрх зүйн байдлын тухай хуульд нэмэлт, өөрчлөлт оруулах тухай хуулийн төслийн үр нөлөөний судалгаа. (НҮБХХ-ийн захаилгаар, Түгээмэл Эрх-Хөгжил ТББ, 2019 он)
2. Шүүгчийн эрх зүйн байдлын тухай хуулийн зарим зүйл заалтын хэрэгжилтийн үр нөлөөний судалгаа. (Шүүхийн Ерөнхий Зөвлөлийн захиалгаар, Түгээмэл Эрх-Хөгжил ТББ, 2019 он)
3. Шүүхийн эрх зүйн байдлын тухай хуульд нэмэлт, өөрчлөлт оруулах тухай хуулийн төслийн үр нөлөөний судалгаа. (Шүүхийн Ерөнхий Зөвлөлийн захиалгаар, Түгээмэл Эрх-Хөгжил ТББ, 2019 он)
4. Хэрэглэгчийн үнэлгээний судалгаа: Архивын ерөнхий газар, (“Түгээмэл Эрх-Хөгжил” ТББ, 2017, 2019 он)
5. Хуулийн хэрэгцээ, шаардлагыг урьдчилан тандан судлах судалгаа: Архив, албан хэрэг хөтлөлтийн тухай хуулийн шинэчилсэн найруулга (Архивын ерөнхий газар, 2017 он)
6. Хэрэглэгчийн үнэлгээний судалгаа: Хууль зүйн үндэсний хүрээлэн, (“Түгээмэл Эрх” ТББ, 2015 он)
7. Хэрэглэгчийн үнэлгээний судалгаа: Хууль зүйн туслалцааны төв, (“Түгээмэл Эрх” ТББ, 2015 он)
8. Монгол улсын олон улсын гэрээг шүүхэд хэрэглэх асуудал, (Хууль Зүйн Үндэсний Хүрээлэн, 2015 он)
9. Хууль зүйн сургуулиуд дахь хүний эрхийн боловсролын төлөв байдал, (Амнести Интернэйшнл, 2015 он)
10. Хувийн Архивын баримт ба өмчлөх эрх, (Хууль Зүйн Үндэсний Хүрээлэн-2014 он)
11. Төрийн албан хэрэг хөтлөлтийн үйл ажиллагааг хуулиар зохицуулах зайлшгүй хэрэгцээ, шаардлага байгаа эсэх- Гадаадын зарим улсын эрх зүйн орчин, туршлага, (Хууль Зүйн Үндэсний Хүрээлэн, 2013 он)
12. Галт зэвсгийн зохицуулалтын сайн туршлага, (Хууль Зүйн Үндэсний Хүрээлэн, 2013 он)
13. Архивын баримтын өмчлөх эрхийн асуудал, (Хууль Зүйн Үндэсний Хүрээлэн, 2013 он)

**-сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.** 1. **Эко Эмэгтэйчүүдийн Хоёрдугаар чуулган 2021**

Байгаль орчныг хамгаалдаг, эко соёлыг нийгэмд түгээдэг эмэгтэйчүүдийн чуулганыг ОУ эмэгтэйчүүдийн эрхийг хамгаалах өдрийг тохиолдуулан цахим хэлбэрээр зохион байгуулж чуулганыг нээж үг хэлэв. Чуулганы хүрээнд “Газрын эрх-Хүний эрх” болон “Био этик-Эко төсөл” гэсэн сэдвээр хэлэлцүүлэг өрнүүлж Улаанбаатар хотын агаар, хөрсний бохирдлыг бууруулах “Нэг Хашаа Нэг Мод” төслийг дэмжих уриалгыг улс даяар түгээв. (Чуулганы үйл ажиллагааг сошиал медиа болон Парламент ТВ-ээр шууд дамжуулсан болно. Линк <https://www.facebook.com/ParliamentTVMon/videos/872155686661632/>)1. **IMARC- Олон улсын уул уурхай, байгалийн нөөцийн асуудлаарх эсэргүүцлийн олон улсын цахим хурал**

Жил бүр Австрали улсад зохион байгуулагддаг энэхүү хурлыг уул уурхайн улмаас эрүүл мэнд, байгаль орчин, амьдрах арга хэрэгслээрээ хохирсон иргэд эсэргүүцэн олон нийтийн үйл ажиллагааг иргэний нийгэм, байгаль хамгаалагчид 2 дахь удаагаа зохион байгуулсан ба Монгол улсыг төлөөлж нэг өдрийн хуралдааныг даргалж оролцов. Тус үйл ажиллагааны талаар дараах линкээс мэдээлэл авч болно. Англи хэлээр: <https://blockadeimarc.com/events/extractivism-what-does-it-look-like-around-the-globe/>Монгол хэлээр: <http://www.ord.mn/index.php?newsid=21110&fbclid=IwAR27ooh0lhJ0qPrF-dXczAi-vLHhqEhGH534f2d60mruz2Rpmz-YPwHx1tQ>1. **Эко Эмэгтэйчүүдийн Анхдугаар чуулган 2019**

2019 оны 3 дугаар сарын 01-д Эмэгтэйчүүдийн эрхийг хамгаалах өдрийг тохиолдуулж Эко эмэгтэйчүүдийн анхдугаар чуулганыг зохион байгуулж нээлтийн үг хэлэв. (Чуулганы илтгэлийн эмхтгэлийг хавсаргав. Хавсралт 4)1. **Хөвсгөл нуур хамгаалал олон улсын хэлэлцүүлэг**

Түгээмэл Эрх-Хөгжил ТББ-аас санаачлан байгаль хамгаалал, хүний эрхийн чиглэлээр үйл ажиллагаа явуулдаг төрийн бус байгууллагуудтай хамтран Монгол орны цэвэр усны нөөцийн 74%, дэлхийн цэвэр усны нөөцийн 0.2%-ийг дангаараа бүрдүүлдэг Хөвсгөл нуурыг ЮНЕСКО-ийн дэлхийн байгалийн өвд бүртгүүлэх ажлыг сурталчлан, дэмжих зорилготой ”Далай Ээж” Эко-Соёлын Аян 2019 олон улсын арга хэмжээг зохион байгуулсан юм. Энэхүү аяны нэг гол үйл ажиллагаа болох Хөвсгөл нуурын асуудлаарх олон улсын симпозиумыг нэээж үг хэлэн модератороор ажиллав. (энэ талаар мэдээллийг [www.urdinstitute.com](http://www.urdinstitute.com) цахим хуудаснаас эсвэл Хавсралт 3-с үзнэ үү)1. **Пробоно хуульчдын чуулга уулзалт**

2019 онд Монголын хуульчдын холбооноос гурав дахь жилдээ зохион байгуулсан тус чуулга уулзалтанд дотоод, гадаадын 150 орчим хуульч, төлөөлөгчид оролцож харилцан туршлага солилцсон ба арга хэмжээнд *ТЭХ ТББ-ыг төлөөлөн чуулга уулзалтын панел хэлэлцүүлэгт оролцож стратегийн өмгөөлал ба иргэний нийгмийн байгууллагууд гэсэн сэдвээр санал бодлоо солилцов.* (энэ талаар мэдээллийг Хавсралт 3-с үзнэ үү)1. **Стратегийн өмгөөллийн олон улсын сургалт**

Тус чуулган 2018.11.15-16 ны хооронд Хонг Конг-д болж Түгээмэл Эрх Хөгжил ТББ, Хөвсгөл Далайн Эзэд ТББ Монгол улсыг төлөөлөн оролцов. Энэ арга хэмжээнийн үеэр ТЭХ ТББ-ын зүгээс “Стратегийн өмгөөлөл Монголд” гэсэн сэдвээр мэдээлэл хийлээ. (энэ талаар мэдээллийг Хавсралт 3-с үзнэ үү)1. **“Үг хэлэх эрх чөлөө: Түүхэн ач холбогдол ба одоо үе” сэдэвт симпозиум**

„Хүний эрхийн Түгээмэл Тунхаглал“ батлагдсаны 70 жилийн ойд зориулан 2018.06.15-ны өдөр Хүний Эрхийн Үндэсний Комисс, Монголын Хуульчдын Холбоо, Глоб Интэрнэшнл Төвтөй хамтран энэхүү олон улсын симпозиум зохион байгуулж нээж үг хэлэв. (энэ талаар мэдээллийг <https://www.facebook.com/watch/?v=635680220100046> линкээс эсвэл Хавсралт 3-с үзнэ үү)1. **“Шүүх ба Арбитрын Харилцан Ажиллагаа: Тулгарч буй Асуудлууд” сэдэвт олон улсын симпозиум**

2017 онд энэхүү олон улсын симпозиумыг зохион байгуулж модератороор ажиллав. Симпозиумыг Монгол улсын шүүхийн ерөнхий зөвлөлийн судалгааны хүрээлэн, Монгол улсын үндэсний болон олон улсын арбитр, Монгол улсын эрдмийн их сургуультай хамтран зохион байгуулсан ба АНУ, Япон, Австрали, Монголын хуульч, судлаачид илтгэл тавьж хэлэлцүүлсэн юм. (энэ талаар мэдээллийг [www.urdinstitute.com](http://www.urdinstitute.com) цахим хуудаснаас эсвэл Хавсралт 3-с үзнэ үү)**-сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.** 2021 оны 3дугаар сарын 08-д Парламент телевизийн “Гүүр” шууд нэвтрүүлгээр Эмэгтэйчүүдийн эрхийг хамгаалах өдрийг тохиолдуудан зохион байгууулж буй Эко Эмэгтэйчүүд цахим чуулганы болон экологийн асуудлаарх ярилцлага (Линк <https://fb.watch/4yTW-NlL8P/>) МҮОНРТ-ийн Чин сэтгэл цуврал хөрөг нэвтрүүлэг. Сэтгэлийн дуудлага хөрөг. (линк <https://fb.watch/4yVPrVndCi/>)**Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана.  |
| **ХАВСРАЛТ 1.** Эрх зүй хэрэглэх арга зүй ном. Улаанбаатар, 2014 **ХАВСРАЛТ 2.** “Засаглах эрх мэдэл ба хөндлөнгийн хяналт” судалгааны өгүүлэл, ХЗҮХ-ээс эрхлэн гаргадаг “Үндсэн хууль ба эрх зүйт ёс” эмхтгэл. 2017 он 8 дахь дугаар**ХАВСРАЛТ 3.** Түгээмэл Эрх Хөгжил ТББ Үйл ажиллагааны тайлан 2014-2020 **ХАВСРАЛТ 4.** Эко Эмэгтэйчүүдийн Анхдугаар чуулган 2019, илтгэлийн эмхтгэл |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

**-төрийн албан хаагчийн анкет. Хавсаргав 9 хуудас**

**-иргэний үнэмлэхийн хуулбар. Хавсаргав 1 хуудас**

-нийгмийн даатгалын дэвтрийн хуулбар, эсхүл түүнтэй адилтгах баримт бичиг. **Хавсаргав НД Дэвтэр 8 хуудас, НД шимтгэлийн цахим хуулбар 3 хуудас**

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

 **Эрх зүйн бакалаврын дипломын хуулбар. Хавсаргав 2 хуудас**

**Хууль зүйн магистрын дипломын хуулбар. Хасаргав 2 хуудас**

**Улс төрийн магистрын дипломын хуулбар. Хавсаргав 2 хуудас**

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт; **Хавсаргав. “Эрх зүй хэрэглэх арга зүй” ном**

 **Хуульчийн гэрчилгээ. Хуулбар 1 хуудас**

-эрх зүйч мэргэжлээр 10-аас доошгүй жил ажилласныг нотлох баримт;

**НД Дэвтэр, цахим хуулбар хавсаргав. Нийт 11 хуудас**

-хүсэлт гаргагчийн талаарх тодорхойлолт /гурваас доошгүй/;

**Хавсаргав. 3 дугтуй**

-энэхүү загварт заасан барим бичиг; 4 Хавсралт

-холбогдох бусад баримт.

**Хүсэлт гаргагч:**

Эцэг/эхийн нэр: Товуусүрэн . . . . . . . . . . . . . . . . . . . . . . . . . . . . . . . . . . . . . . . . . . .

Өөрийн нэр: . Саруул . . . . . . . . . . . . . . . . . . . . . . . . . . . . . . . . . . . . . . . . . . . . . .

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: 2021.03.31 . . . . . . . . . . . . . . . . . . . . . . . .

--- оОо ---